Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 25. Statuta Općine Ružić („Službeni vjesnik Šibensko-kninske županije“, broj 07/21), Općinsko vijeće Općine Ružić na svojoj 20. sjednici održanoj dana 18. listopada 2024. godine donosi

**ODLUKU**

**o davanju suglasnosti općinskom načelniku za potpisivanje Ugovora o sufinanciranju djelatnosti laboratorijske dijagnostike u laboratoriju u Drnišu u sklopu Doma zdravlja Šibensko-kninske županije za razdoblje od 01. rujna 2024. do 31. prosinca 2024. godine**

**Članak 1.**

Općinsko vijeće daje suglasnost načelniku Općine Ružić za potpisivanje Ugovora o sufinanciranju djelatnosti laboratorijske dijagnostike u laboratoriju u Drnišu, za razdoblje od 1. rujna 2024. do 31. prosinca 2024. godine, između Općine Ružić i Doma zdravlja Šibensko-kninske županije.

**Članak 2.**

Sredstva su namjenska i mogu se koristiti isključivo za pokrivanje mjesečnog manjka koji se odnosi na djelatnosti laboratorijske dijagnostike u laboratoriju u Drnišu (koji je do 31. prosinca 2023. godine djelovao u sklopu Doma zdravlja Drniš) za potrebe stanovnika s područja Grada Drniša, Općine Promina, Općine Ružić i Općine Unešić, a sada djeluje u sklopu Dom zdravlja Šibensko-kninske županije.

**Članak 3.**

Ova Odluka stupa na snagu danom objave u „Službenom glasilu Općine Ružić“.

KLASA: 402-01/24-01/10

URBROJ: 2182-8-02-24-1

Gradac, 18. listopada 2024. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.